recursal/SuperWikiNEXT-32B huggingface dataset:
குமிழ்முனைப் பேனா, பொருத்தப்பட்டதும் பாகங்களும்
**குமிழ்முனைப் பேனா** (*ballpoint pen*) என்பது உள்ளக மை தாங்கியையும் கோள வடிவிலான குமிழ்முனையையும் கொண்ட எழுதுகோல் ஆகும். உள்ளகத் தாங்கிக் குழாய் எழுதுத் தன்மையான மையைக் கொண்டிருக்கும். குமிழ்முனை சுழலும்போது மை வெளியேறி எழுதும். குமிழ்முனைக் கோளம் பொதுவாக 0.5மிமீ முதல் 1.2 மிமீ வரையான விட்டத்தை கொண்டதாகவும், பித்தளை, உருக்கு, தங்குதன் காபைட்டு ஆகியவற்றால் ஆனதாகவும் இருக்கும்.

வரலாறு
------

An authentic "birome", made in Argentina by Bíró & Meyne
பொருளாதார ரீதியிலும் பயன்பாட்டிலும் மேம்பட்ட குமிழ்முனைப் பேனாக்கள் 20ஆம் நூற்றாண்டுத் தொழில்நுட்பங்களால் தான் தோற்றம் பெற்றன. ஆரம்பகாலத்தில் குமிழ்முனைப் பேனாவில் வடிவமைப்பில் பலமுறை தோல்விகளைக் கண்டது. 17ஆம் நூற்றாண்டில் கலீலியோ கலிலியால் வடிவமைக்கப்பட்ட வடிவமைப்பே குமிழ்முனைப் பேனா எனும் கருத்தும் காணப்படுகின்றது. குமிழ்முனைப் பேனாவுக்கான முதலாவது காப்புரிமம் 1888 அக்டோபர் 30 ஆம் நாள் ஜோன் லோட் என்பவருக்கு வழங்கப்பட்டுள்ளது,. இவர் ஒரு தோல் தயாரிப்பாளர். இத்தோற்பொருட்களில் எழுதுவதற்கு ஊற்றுமைப் பேனாக்கள் பொருத்தமற்றவையாயிருந்ததால் இதனைப் பயன்படுத்தினார். லோட்டின் பேனாவில் உருக்கினாலான சிறிய சுழலும் கோளவுருக் குமிழ் அடைப்பான் ஒன்றின் மூலம் நிறுத்தப்பட்டிருந்தது.

1904 க்கும்1946க்கும் இடையில் பல மாற்று ஊற்றுமைப் பேனாக்கள் கண்டறியப்பட்டன.சிலாவொல்யுப் எடுவாட் பென்காலா 1907 ஆம் ஆண்டு திண்ம மை ஊற்றுமைப் பேனாவினை கண்டறிந்தார்.1910 இல் சேர்மனி கண்டுபிடிப்பாளர் பாவும்(Baum) மற்றொரு குமிழ்முனைப் பேனாவுக்கு சொத்துரிமை பெற்றார். 1916 இல் மற்றொரு குமிழ்முனைப் பேனா Van Vechten Riesburg இனால் கண்டறியப்பட்டது. இக்கண்டுப்புகளில் எல்லாம் ஒடுங்கிய குழாயின் முனையில் சிறு கோளம் இடப்பட்டு இருந்தது. இது உள்ளேயோ வெளியேயோ வழுக்கி விழுதல், சீரற்று எழுதுதல்,மைகசிதல் என பல பிரச்சினைகளைக் கொடுத்தது.

ஆதாரங்கள்
---------

1. ↑  "How does a ballpoint pen work?". *Engineering*. HowStuffWorks. 1998–2007. 16 November 2007 அன்று பார்க்கப்பட்டது.
2. ↑  Collingridge, M. R. *et al.* (2007) "Ink Reservoir Writing Instruments 1905–20" *Transactions of the Newcomen Society* 77(1): pp. 69–100, page 69
3. ↑  Great Britain Patent No. 15630, 30 October 2008
4. ↑  Webshark Ltd. - www.webshark.hu. "A porcelán-arany csoda". Herend. 12 அக்டோபர் 2007 அன்று மூலம் பரணிடப்பட்டது. 11 September 2010 அன்று பார்க்கப்பட்டது.
பூமியின் கரு நிழல், அணுகு கரு நிழல் மற்றும் எதிர் கரு நிழல் பகுதிகள்
கருநிழல் (A) மற்றும் அணுகுகருநிழல் (B)
**கரு நிழல்**, **அணுகு கரு நிழல்** மற்றும் **எதிர் கரு நிழல்** (*Umbra, penumbra and antumbra*)ஆகியவை நிழலின் பல்வேறு பகுதிகள் ஆகும். ஒளிமூலத்திலிருந்து வரும் ஒளிக்கதிர் ஒரு ஒளிபுகாத பொருளின் மீது படும் போது நிழல் உருவாகிறது. புள்ளி ஒளிமூலம் கரு நிழலை மட்டுமே உருவாக்கும். வான்வெளிப் பொருட்கள் உருவாக்கும் நிழலைப் பற்றி குறிப்பிடவே இந்தப் பெயர்கள் பயன்படுத்தப்படுகின்றன. சூரியப் புள்ளிகளின் கருமைத்தன்மையை அறியவும் இந்தப் பெயர்கள் உதவுகின்றன.

கரு நிழல்
---------

அடைப்புப்பலகை மற்றும் சன்னல்களில் உருவாகும் கரு நிழல், அணுகு கரு நிழல் மற்றும் எதிர் கரு நிழல் பகுதிகள்
**umbra** என்ற வார்த்தைக்கு இலத்தீன் மொழியில் "நிழல்" என்று பொருள். இது நிழலின் கருமையானதும் உள்பகுதியுமானதுமாகும். இந்தப் பகுதியில் ஒளியானது முழுமையாகத் தடுக்கப்படுகிறது. கரு நிழல் பகுதியில் உள்ள ஒரு நோக்குநர் முழுமையான கிரகணத்தைப் பார்க்கிறார். உருண்டையான ஒளிப் புகாதப் பொருட்களின் வழியே பாயும் ஒளி, நேர்வட்டக் கூம்பு வடிவில் நிழலை உருவாக்குகிறது.

அணுகு கரு நிழல்
---------------

*paene* என்ற வார்த்தைக்கு இலத்தீன் மொழியில் "கிட்டத்தட்ட" என்று அர்த்தம். இது நிழலின் வெளிப்பகுதியும் ஆகும். இந்தப் பகுதியில் ஒளியானது முழுமையாகத் தடுக்கப்படுதில்லை. அணுகு கரு நிழல் பகுதியில் உள்ள ஒரு நோக்குநர் பகுதி கிரகணத்தைப் பார்க்கிறார்.

பூமி நிழலின் அளவுகோல் வரைபடம், பூமியின் கருநிழல் பகுதி, நிலவின் சுற்றுப்பாதையைத் தாண்டி செல்வதை படம் உணர்த்துகிறது.

எதிர் கரு நிழல்
---------------

*ante* என்ற வார்த்தைக்கு இலத்தீன் மொழியில் "பின்னால்" என்று அர்த்தம். இது நிழலின் முடிவுப்பகுதியும் ஆகும். இந்தப் பகுதியில் நிழல் முடிந்து ஒளி துவங்குகிறது. எதிர் கரு நிழல் பகுதியில் உள்ள ஒரு நோக்குநர் வலயக் கிரகணத்தைப் பார்க்கிறார். ஒரு பிரகாசமான வளையம் இப்பகுதியில் தெரியும். நோக்குநர் ஒளி மூலத்தை நோக்கி செல்லும் போது வளையத்தின் அகலம் சிறிது சிறிதாகப் பெரிதாகிக் கருநிழல் பகுதியில் முடிகிறது.

மேலும் பார்க்க
--------------

* எதிர் சூரியப் புள்ளி
* பூமியின் நிழல்

மேற்கோள்கள்
-----------

1. ↑  "Lecture 9: Eclipses of the Sun & Moon". *ohio-state.edu*. July 16, 2015 அன்று பார்க்கப்பட்டது.
2. ↑  *Event Finding Subsystem Preview*
[*தொடர்பிழந்த இணைப்பு*] Navigation and Ancillary Information Facility.
**ஒரமணகுண்டா பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள ஒரமணகுண்டா என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். கிருட்டிணகிரியில் இருந்து பருகூர்-கனகமூர்ப் பேருந்து சாலையில், கனகமூர் கிராமச் சாலை வழியாகச் சுமார் 20 கிலோமீட்டர் தொலைவில் உள்ள நேரலக்கோட்டை என்ற இடத்திற்கு அடுத்ததாக ஒப்பத்தவாடி உள்ளது. அதை அடுத்து ஒரமணகுண்டா உள்ளது. ஓரமணகுண்டாவில் இருந்து ஒரு கிலோமீட்டர் தொலைவில் மேற்குப் பகுதியில் குன்றுப் பகுதிகள் உள்ளன. இந்த இடத்தில் *தொட்டியம்மா குட்டை, தோட்டியன் குட்டை* என்று உள்ளூர் மக்களால் அழைக்கப்படும் இடங்களில் பாறை ஓவியங்கள் உள்ளன. ஒரமணகுண்டா மலைப் பகுதியை வேங்கட மலை என்றும் உள்ளூர் மக்களால் அழைக்கப்படுகிறது.

இங்குள்ள *இருளன் கெவியில்* வெள்ளை வண்ணத்தால் ஆன கோட்டோவியங்கள் காணப்படுகின்றன. இந்த ஓவியங்கள் வெளிப்பாட்டில் தமிழ்நாட்டின் பிற பாறை ஓவியங்களில் இருந்து மாறுபட்டு உள்ளன. இந்த ஓவியங்களில் மனித வடிவங்கள் பல வெளிப்பாடுகளில், பல கோணங்களில் காட்டப்பட்டுள்ளன. விலங்குடன் உள்ள மனித வடிவங்களைத் தவிர்த்து, பிற மனித வடிவங்கள் நீள் வட்டத்துக்குள் உள்ளவாறு காட்டபட்டுள்ளன.

மேற்கோள்கள்
-----------

1. 1 2   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 157-161.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
மீனெறி தூண்டில்
**மீனெறி தூண்டிலார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது குறுந்தொகை 54.

இவர் தன் பாடலில் 'மீனெறி தூண்டில்' என்னும் தொடரைக் கையாண்டுள்ளார். அதனால் இவருக்குப் பாடல் தொடரால் பெயர் சூட்டப்பட்டுள்ளது. பெயர் சூட்டியவர் எட்டுத்தொகை நூலைத் தொகுத்தவர்.

பாடல் தரும் செய்தி
------------------

கவண்
திருமண நாள் தள்ளிப்போகிறது. தலைவிக்குக் கவலை. தன் தோழியிடம் சொல்கிறாள்.

நான் இங்கே இருக்கிறேன். என் மேனி நலன் கானக நாடன் இருக்கும் இடத்துக்குப் போய் தங்கிவிட்டது. அங்கேயே ஒழிந்து போகட்டும். இது எப்படி இருக்கிறது தெரியுமா?
தினைப்புனம் காக்கும் கானவன் கவணால் கல் எறிந்தான். அதன் ஒலியைக் கேட்டு மூங்கிலை வளைத்து உருவித் தின்றுகொண்டிருந்த யானை வெருவி(திடுக்கிட்டு), மூங்கிலிலிருந்த கையை விட்டுவிட்டது. அப்போது அந்த மூங்கில் திடுமென விசும்பி நிமிர்வது போல என் நல்லழகு மட்டும் விசும்பி அவரிடம் போய்விட்டது - என்கிறாள்.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**மீனெறி தூண்டிலார் இயற்றிய பாடல்** |

* மீனெறி தூண்டிலார்
குந்தள நாணயங்கள் கிமு 400-300
**குந்தள நாடு** (Kuntala country) ஒரு பண்டைய இந்திய அரசியல் பிராந்தியமாகும். இது மேற்கு தக்காணமும் தெற்கு கர்நாடகாவின் சில பகுதிகளையும் உள்ளடக்கியது (முந்தைய வடக்கு மைசூர் ). கிமு 600-450 காலத்திய குந்தள நாணயங்கள் கிடைத்துள்ளன.  குந்தளா கி.பி 10 -12 ஆம் நூற்றாண்டுகளின் பிற்பகுதியில் தென்னிந்தியாவின் பிரிவுகளில் ஒன்றை உருவாக்கியது. (மற்ற பகுதிகள்: சோழர், சேரர், பாண்டியர், ஆந்திர நாடு ). ஒவ்வொன்றும் அதன் சொந்த கலாச்சாரத்தையும் நிர்வாகத்தையும் வளர்த்துக் கொண்டன. தலகுந்தா கல்வெட்டுகள் பல்லிகாவி மற்றும் அருகிலுள்ள பகுதிகளை குந்தளாவின் பகுதிகளாகக் குறிப்பிடுகின்றன. அனாவட்டிக்கு அருகிலுள்ள குபதுருவில் உள்ள கல்வெட்டுகள் குபதுருவை குவெட்டுகளில் சாளுக்கியக் காலத்தின் மூன்று பெரிய நாடுகளில் ஒன்றாக குந்தளா போற்றப்படுகிறது.

கல்வெட்டுகள்
------------

தேவகிரியின் யாதவர்கள் வெளியிட்ட செப்புத் தகடுகள் நாகர்களை அதன் பழமையான ஆட்சியாளர்களாகக் குறிப்பிடுகின்றன. கல்வெட்டுகள் மற்றும் செப்புத் தகடுகளில் குறிப்பிட்டுள்ளபடி இராஷ்டிரகூடர்கள், சாதவாகனர்கள், வாகாடகர்கள், சாளுக்கியர்கள், சூட்டுகள், விஷ்ணுகுந்தினர்கள் ஆகியோர் குந்தளாவை ஆண்டிருக்கிறார்கள். 

குந்தளா இரத்தபாடியுடன் அடையாளம் காணப்பட்டுள்ளது. இது இராஷ்டிரகூடர்களின் குடியேற்றங்களாக மொழிபெயர்க்கப்பட்டுள்ளது. 

இரண்டாம் புலிகேசியின் செப்புத் தகடுகள் அவரை மூன்று மகாராட்டிரர்களின் மன்னன் என்று பேசுகின்றன. குந்தளா மகாராட்டிரர்களின் பகுதிகளில் ஒன்றாக இருந்துள்ளது. (மற்ற இரண்டு விதர்பாவும், 99,000 கிராமங்கள் அடங்கிய கொங்கண் பகுதியும்).

காளிதாசன் குந்தளா என்றும், குந்தளாவின் அதிபதி என்றும் தனது தனது படைப்புகளில் (குந்தளநாமதிசா, குந்தலாதிபதி, குந்தலாதிசா) குறிப்பிடுகிறார்.

மேற்கோள்கள்
-----------

1. ↑  *Kuntala Coins*>
2. ↑   *Encyclopaedia of Ancient Indian Geography, Volume 2* (Edited by Subodh Kapoor ). Genesis Publishing Pvt Ltd. 2002. பக். 403–404. பன்னாட்டுத் தரப்புத்தக எண்:9788177552997.
3. ↑   *Karnataka State Gazetteer: Belgaum*. Director of Print, Stationery and Publications at the Government Press. 1987.
4. ↑  Satara district (Revised edition). "Maharashtra state gazetteers" (PDF). Government of Maharashtra. 4 October 2014 அன்று பார்க்கப்பட்டது.
**குந்திதேசம்** குந்தலதேசத்திற்கு நேர்வடக்கிலும், ஆபீரதேசத்திற்கு கிழக்கிலும், சூரசேனதேசத்திற்கு தெற்கிலும், **நைமிசாரண்யத்தின்** மேற்குதிசையில் யமுனாநதியின் ஓரத்தில் சதுரமாகப் பரவி இருந்த தேசம்.

இருப்பிடம்
----------

இந்த **குந்திதேசத்தின்** பூமி அமைப்பானது மேடு பள்ளம் இல்லாமல் சமமாகவே இருக்கும். இந்த தேசத்தின் தெற்கில் ஓடும் சர்மண்வதி ஆறு யமுனா நதியுடன் சேரும் பூமிகள் மட்டும் கொஞ்சம் தாழ்ந்து செழித்து இருக்கும்.

பருவ நிலை
---------

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.

மலை, காடு, மிருகங்கள்
---------------------

இந்த தேசத்தின் வடக்கேயும், மேற்கேயும் பெரிய மலைகள் உண்டு, மலையின் அடிவாரத்திலிருந்து பரந்து விரிந்த காடுகளும், அவைகளில் யானை, கரடி, புலி முதலிய மிருகங்கள் அதிகமாக இருக்கும்.

நதிகள்
------

இந்த தேசத்தின் வடக்கு பக்கத்தில் இருக்கும் மலைகளிலிருந்தும், மேற்கில் இருக்கும் **சேநாமலை**யிலிருந்தும் குந்தி தேசத்தின் கிழக்கு முகமாய் ஓடி, ஜீவ நதியான யமுனையுடன் இணைந்துவடுகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 70 -
**சர். அலெக்சாண்டர் கன்னிங்காம்** (*Alexander Cunningham*, 23 ஜனவரி 1814 – 28 நவம்பர் 1893) ஒரு பிரித்தானியத் தொல்லியலாளரும், படைத்துறைப் பொறியாளரும் ஆவார். இந்தியத் தொல்லியல் ஆய்வுகளின் தந்தை எனப்போற்றப்படும் இவர் இந்தியத் தொல்லியல் ஆய்வகத்தின் முதல் தலைமை இயக்கரான பதவி வகித்தவர். இவரது உடன் பிறந்தோரான பிரான்சிஸ் கன்னிங்காம், ஜோசப் கன்னிங்காம் என்போரும் தத்தமது வேலைகளுக்காகப் பிரித்தானிய இந்தியாவில் பெயர் பெற்றவர்களாக இருந்தனர்.

இளமைக் காலம்
------------

இவர் 1814 ஆம் ஆண்டில், இலண்டனில், ஸ்கொட்டியக் கவிஞரான அலம் கன்னிங்காம் என்பவருக்கு மகனாகப் பிறந்தார். இலண்டனில் உள்ள *கிறிஸ்துவின் மருத்துவநிலையம்* எனப்பட்ட நிறுவனத்தில் தொடக்கக் கல்வியைப் பெற்றார். பின்னர் அடிஸ்கோம்பே என்னும் இடத்திலிருந்த எம். ஈ. ஐ கம்பனியின் மடாலயத்திலும், சத்தாமில் இருந்த ஆர். ஈ. எஸ்ட்டேட்டிலும் கல்வி கற்றார். 19 ஆவது வயதில் வங்காளப் பொறியாளர் குழுவில் இரண்டாம் லெப்டினண்டாக இணைந்த அவர், அடுத்த 28 ஆண்டுகள் இந்தியப் பிரித்தானிய அரச சேவையில் பணியாற்றினார். 1833 ஆம் ஆண்டில் இவர் இந்தியாவுக்கு வந்ததுமே, ஜேம்ஸ் பிரின்செப் என்பவருடன் இவருக்குக் கிடைத்த சந்திப்பு, இந்தியத் தொல்லியல் மீது வாழ்நாள் முழுதும் இவர் கொண்டிருந்த ஆர்வத்துக்குக் காரணமாகியது. இந்தியத் தொல்லியல் ஆய்வகத்தின் முதல் தலைமை இயக்குனராக பணியாற்றியவர்.

வெளிக்கொணர்ந்த சில தொல்லியற்களங்கள்
-----------------------------------

* வைசாலி
* சமால் கார்கி
* பர்குட்
* சாஞ்சி மற்றும் சாஞ்சி தூபி எண் 2

மேற்கோள்கள்
-----------

1. ↑  அலெக்சாண்டர் கன்னிங்காம் இந்தியத் தொல்லியல் ஆய்வின் தந்தை
2. ↑  Sir Alexander Cunningham

|
|  |
| முன்னர்**உருவாக்கம்** | **தலைமை இயக்குநர் இந்திய தொல்லியல் துறை**1871-1885 | பின்னர்**ஜேம்ஸ் பர்கெஸ்** |

| * பா
* உ
* தொ
இந்தியத் தொல்லியல் ஆய்வகம் |
| --- |
| தலைமை இயக்குநர்கள் | 
* அலெக்சாண்டர் கன்னிங்காம்
* ஜேம்ஸ் பர்கெஸ்
* ஜான் மார்ஷல்
* அரால்டு அர்க்கிரீவ்ஸ்
* தயாராம் சகானி
* ஜெ. எப். பிளாகிஸ்டன்
* கே. என். தீட்சித்
* மோர்டிமர் வீலர்
* நிரஞ்சன் பிரசாத் சக்கரவர்த்தி
* மாதோ சரூப் வாட்ஸ்
* அமலானந்த கோஷ்
* பி. பா. லால்
* எம். என். தேஷ் பாண்டே
* பி. கே. தாபர்
* தேபாலா மித்திரா
* எம். எஸ். நாகராஜ ராவ்
* ஜெகத்பதி ஜோஷி
* முனீஸ் சந்திர ஜோஷி
* அச்சல மௌலிக்
* எஸ். கே. மகாபத்ரா
* பி. பி. சிங்
* அஜய் சங்கர்
* எஸ். பி. மதுர்
* கே. ஜி. மேனன்
* சி. பாபு இராஜீவ்
* கை. நா. சிறீவசுதவா
* கௌதம் செங்குப்தா
* பிரவீண் சிறீவசுதவா
* ராகேஷ் திவாரி
* உஷா சர்மா
* வி. வித்யாவதி

 |
| இதனையும் காண்க | 
* தமிழ்நாடு அரசு தொல்லியல் துறை
* இந்திய நில அளவைத் துறை
* இந்திய புவியியல் ஆய்வு மையம்

 |
**குந்தவை** என்ற புனைபெயருடன் எழுதும் **சடாட்சரதேவி** இலங்கையின் யாழ்ப்பாண மாவட்டத்தில் தொண்டைமானாறைச் சேர்ந்த ஈழத்து எழுத்தாளர்.
1963 இல் ஆனந்தவிகடனில் வெளிவந்த ‘சிறுமைகண்டு பொங்குவாய்’ என்ற முத்திரைக்கதையுடன் எழுத்துலகத்திற்கு அறிமுகமானவர்.

கல்வி
-----

ஆரம்பக்கல்வியை தொண்டைமானாறு வீரகத்திப்பிள்ளை மகாவித்தியாலத்திலும், இடைநிலைக்கல்வியை சுன்னாகம்இராமநாதன் கல்லூரியிலும் பெற்றார். பேராதனைப்பல்கலைக்கழகத்தில் கலைமாணிப் பட்டம்பெற்றார்.

புத்தளத்திலும் பின்னர் யாழ்ப்பாணத்திலும் ஆசிரியராகப் பணிபுரிந்தார். இறுதியாக யா/உடுப்பிட்டி மகளிர் கல்லூரியில் பணியாற்றி 1990 ஆம் ஆண்டு விசேட சுயவிருப்பு ஓய்வுத்திட்டத்தின்கீழ் ஓய்வு பெற்றார்.

எழுத்துப்பணி
------------

இவரின் சிறுகதைகள் கணையாழி, அலை, கனவு, சரிநிகர், சக்தி, மூன்றாவது மனிதன் போன்ற பல இதழ்களில் பிரசுரமாகியிருக்கின்றன.

இவர் அறுபதுகளிலே எழுதத் தொடங்கி விட்டார். 1963 இல் ஆனந்தவிகடன் இதழில் வெளிவந்த 'சிறுமை கண்டு பொங்குவாய்' என்ற சிறுகதையின் மூலம் இலக்கிய உலகில் பரவலாக அறியப்பட்டவர்.ஆனாலும் 2002 இல் தான் இவரது முதல் சிறுகதைத் தொகுப்பான "யோகம் இருக்கிறது" வெளியானது.

பெற்ற கௌரவங்கள்
---------------

* குந்தவையின் 'பெயர்வு' என்ற சிறுகதை ஏ.ஜே கனகரட்னாவினால் ஆங்கிலத்தில் மொழிபெயர்க்கப்பட்டு வெளிவந்தது.
* இவரது எழுத்துப்பணிக்காக வடமாகாண ஆளுநர் விருது 2008 இல் வழங்கிக் கௌரவிக்கப்பட்டது.

வெளிவந்த நூல்கள்
----------------

* *யோகம் இருக்கிறது* - சிறுகதைத் தொகுப்பு (மித்ர பதிப்பகம், சென்னை: 2002)

வெளி இணைப்புகள்
---------------

* ஊடறு நேர்காணல்
* யோகம் இருக்கிறது
[*தொடர்பிழந்த இணைப்பு*] பரணிடப்பட்டது 2021-12-09 at the வந்தவழி இயந்திரம் - நூலகம் திட்டத்தில்
* யோகம் இருக்கிறது பற்றி பொ.கருணாகரமூர்த்தி
* யோகம் இருக்கிறது பற்றி இரா.முருகன்
சிங்கப்பூரில்1861 இல் மூன்று நாட்கள் பெய்த மீன் மழையில் அதிகப்படியான மீன்கள் கிடைத்ததாக உள்ள பதிவு.
1680 இல் பாம்பு மழை.
**மீன் மழை** அல்லது **விலங்கு மழை** என்பது வானிலையில் ஒரு அரிதான நிகழ்வு ஆகும். பறக்க இயலாத விலங்குகள் மழையின்போது வானில் இருந்து மழையுடன் சேர்ந்து விழுவது ஆகும். இது போன்ற சம்பவங்கள் வரலாறு முழுவதும் பல நாடுகளில் நடந்ததாக தகவல்கள் உள்ளன. இது எதனால் ஏற்படுகிறது என்றால், ஒரு கருத்தின்படி குறைந்த காற்றழுத்த தாழ்வு மண்டலத்தின்போது கூடவே வேகமாக மாறும் வானிலை மாற்றத்தின்போது ஏற்படும் நீர்ப்பீச்சு என்பதுதான் காரணம் என்கின்றனர் ஆய்வாளர்கள். அதாவது கடல் அல்லது ஏரி போன்றவற்றின் மேற்பரப்பில் திடீரென்று காற்று சூடாகும்போது அது விரைந்து மேலெழும்பும். இவ்வாறு காற்று மேலெழும்பும்போது அந்த வெற்றிடத்தை நோக்கி கடல்நீர் எழும்பிவரும். இவ்வாறு கடல்நீர் உறிஞ்சப்படுகையில் அதனுடன் சேர்த்து அப்பகுதியில் வாழும் தவளைகள், மீன்கள், சிப்பிகள் போன்றவை என எல்லாம் நீருடன் சேர்ந்து மேலெழும்பி காற்றுடன் பயணப்பட்டு சிறிது தொலைவில் கடலிலோ அல்லது கடற்கரை நகரங்களிலோ மழையாய் பொழியும். எனினும், இது இந்த நிகழ்வு குறித்த அறிவியலாளர்களின் அணுமானமே, இதற்கு இதுவரை அறிவியலில் சான்று இன்னும் கணப்படவில்லை.

 குறைந்த காற்றழுத்ததாழ்வின்போது இதுபோல ஏற்படும் நீர்பீச்சின்போது காற்றில் இழுக்கப்படும் விலங்குகள் மழையாக பொழிகின்றன.

வரலாறு
------

பறக்கமுடியாத உயிரினங்கள் மற்றும் பொருட்கள் மழையாக பொழிந்தது குறித்து வரலாறு முழுவதும் தகவல் வருகிறது. முதல் நூற்றாண்டில், உரோம இயற்கையியலாளர் மூத்த பிளினி மீன், தவளை மழை குறித்து பதிவுசெய்துள்ளார். 1794 இல், பிரெஞ்சு படைவீரர்கள் இம்மாதிரியான மழையை பிரெஞ்சு நகரான லீல் அருகில் உள்ள லலெய்ன் என்ற இடத்தில் கண்டதாக பதிவுசெய்துள்ளனர். 18 ஆம் நூற்றாண்டில் நடு அமெரிக்கா நாடான ஹொண்டுராஸ் நாட்டில் கனமழைக்காலத்தில் ஒவ்வொரு ஆண்டும் மீன்மழை என்பது பெய்ததாக தகவல் உண்டு. இந்த நீர்ப்பீச்சு கடலில் மட்டுமல்ல, மிகப் பெரிய ஏரிகளிலும்கூட ஏற்படும் 1939 ஆம் ஆண்டு சூன் 17 அன்று ஈரான் நாட்டிலுள்ள டாப்ரெஜ் என்ற நகரில் விநோதமாக தவளை மழை பெய்தது. இந்த தவளை மழைக்கு அந்த நகரை ஒட்டிய ரிஜாயே ஏரியில் ஏற்பட்ட நீர்ப்பீச்சுதான் காரணம் என்பர்.

மேற்கோள்கள்
-----------

1. 1 2 3  "Can it rain frogs, fish or other objects". *Library of Congress*. 26 August 2010.
2. ↑  How can it rain fish?
3. ↑  When It Rains Animals: The Science of True Weather Weirdness.
4. ↑  Rivas, Orsy Campos (7 November 2004). "Lo que la lluvia regala a Yoro (discusses a rain of fishes that occurs annually in Honduras)". *Hablemos*. 2 ஏப்ரல் 2012 அன்று மூலம் பரணிடப்பட்டது. 9 மார்ச் 2016 அன்று பார்க்கப்பட்டது.
5. ↑  "நீர்ப்பீச்சு: வானத்திலிருந்து கொட்டிய தவளை!". தி இந்து. 9 மார்ச் 2016. 11 மார்ச் 2016 அன்று பார்க்கப்பட்டது.
**குந்தியன் அணுக்கரு எரிபொருள் வளாகம்** (*Kundian Nuclear Fuel Complex*) என்பது பாக்கித்தானின் பஞ்சாப் மாகாண மியான்வாலி மாவட்டத்தில் அமைந்துள்ள அணுக்கரு எரிபொருள் உருவாக்கும் ஆலையாகும்.

வரலாறு
------

இசுலாமாபாத்திற்கு 175 கிலோமீட்டர் தெற்கில் பாக்கித்தான் அணுக்கரு ஆற்றல் எரிபொருள் வளாகம் என்ற மற்றொரு அணுக்கரு எரிபொருள் உருவாக்கும் ஆலையை நிர்மாணிக்கும் பணியைத் பாக்கித்தான் அணுக்கரு ஆற்றல் ஆணையகம் 2006 ஆம் ஆண்டில் தொடங்கியது. இதற்கு முன்னரே குந்தியன் அணுக்கரு எரிபொருள் வளாகம் என்ற உள்நாட்டு அணுக்கரு எரிபொருள் ஆலை குந்தியனில் அமைக்கப்பட்டிருந்தது. இந்த ஆலையையும் பாக்கித்தான் அணுக்கரு ஆற்றல் ஆணையகம் முனீர் அகமதுகான் தலைமையில் 1980 ஆண்டில் கட்டி முடித்திருந்தது.

குந்தியன் அணுக்கரு எரிபொருள் வளாகம் சேசுமா அணு மின் நிலையத்திற்கு அருகில் அமைந்துள்ள யுரேனிய எரிபொருள் அணுக்கரு உலையாகும். இவ்வுலையின் ஆண்டு உற்பத்தி அளவு 24 டன்களாகும். 1978 ஆம் ஆண்டு முதல் கராச்சி அணு மின் நிலையத்திற்குத் தேவையான எரிபொருளை இந்த வளாகம் அளித்து வருகிறது. இந்த அணுக்கரு எரிபொருள் ஆலை தற்பொழுது குந்தியன் அணுக்கரு எரிபொருள் ஆலை-1 என்ற பெயரில் இயங்கிவருகிறது

மேற்கோள்கள்
-----------

1. ↑  Eating Grass: The Making of the Pakistani Bomb
2. ↑  Kundian Fuel Fabrication Plant Kundian Nuclear Complex I

புற இணைப்புகள்
--------------

* World Nuclear Organisation பரணிடப்பட்டது 2012-02-20 at the வந்தவழி இயந்திரம்
**மா. இராமச்சந்திரன்** (*M. Ramachandran*) தமிழகத்தைச் சேர்ந்த ஓர் இந்திய அரசியல்வாதியாவார். இவர் 2016ஆம் ஆண்டு நடந்த சட்டமன்றத் தேர்தலில் தஞ்சாவூர் மாவட்டம் ஒரத்தநாடு சட்டமன்ற தொகுதியிலிருந்து, திராவிட முன்னேற்ற கழகத்தின் சாா்பாக போட்டியிட்டு, தமிழ்நாடு சட்டமன்றத்திற்குத் தோ்ந்தெடுக்கப்பட்டார். தன்னை எதிா்த்துப் போட்டியிட்ட முன்னாள் சட்டமன்ற உறுப்பினா், வீட்டுவசதி துறை மற்றும் விவசாய துறை அமைச்சா் ஆா். வைத்திலிங்கத்தை தோற்கடித்தாா். இந்தத் தேர்தலின்போது, திராவிட முன்னேற்றக் கழகத்தின் சாா்பாக எஸ். எஸ். ராஜ்குமாா் என்பவர் முதலில் அறிவிக்கப்பட்டு, பின்னர் மா. இராமச்சந்திரன் அறிவிக்கப்பட்டாா்.

இவர் 1989 மற்றும் 1996ஆம் ஆண்டுகளில் நடந்த தேர்தல்களில், திருவோணம் தொகுதியில் வெற்றிபெற்றார். மற்றும் 1991 மற்றும் 2001 ஆண்டுகளில் நடந்த தேர்தல்களில் தோல்வியடைந்தாா்.

மேற்கோள்கள்
-----------

1. ↑  "Orathanadu (Tamil Nadu) Election Results 2016". Infobase. 2017-05-14 அன்று பார்க்கப்பட்டது.
2. ↑  "DMK and AIADMK edge out others in Thanjavur district". *The Hindu*. 20 May 2016.. பார்த்த நாள்: 2017-05-15.
3. ↑  Ravikumar, N. (7 May 2016). "R Vaithilingam banks on development schemes, easy access to people". *Deccan Chronicle*.. பார்த்த நாள்: 2017-05-15.
4. ↑  "DMK changes Orathanad candidate". *The Hindu*. 17 April 2016.. பார்த்த நாள்: 2017-05-15.
தமிழ்நாட்டு அரசின் உத்யோகபூர்வ இணையத்தளம் **தமிழ்நாடு அரசு** இணையத்தளம் ஆகும். இதன் இணைய முகவரி  ஆகும். இது ஆங்கில மொழியில் பல பயனுள்ள தகவல்களை கொண்டு இயங்குகின்றது. இதன் தமிழ் வடிவம் மிகவும் மட்டுப்படுத்தப்பட்ட, தொழில் நுட்ப ரீதியில் பின்தங்கிய ஒரு நிலையில் இருக்கின்றது.

தமிழ் வடிவம்
------------

தமிழ்நாடு அரசின் தமிழ்வடிவ முதல் பக்கத்தில் பின்வரும் முக்கிய பிரிவுகள் உள்ளன:

1. ஆளுனர்
2. முதல்வர்
3. தலைமை நீதிபதி
4. அமைச்சரவை
5. சேவைகள்
6. செயலாளர்கள்
7. மாவட்ட ஆட்சியர்கள்

இவற்றில், பொதுமக்களுக்கு அதிகம் பயனளிக்கக் கூடியது சேவைகள் பக்கம்தான்.இங்கு மிகவும் மட்டுப்படுத்தப்பட்ட தகவல்களே கிடைக்கின்றன. ஆங்கிலத்தில் பல தமிழ்நாட்டு திணைக்களங்களுக்கு இணையத்தளங்கள் இருந்தாலும் அவை தமிழில் இல்லை என்பது இங்கு குறிப்பிடத்தக்கது.

இணையதளக் குறை
-------------

தமிழ்நாடு அரசு அமைப்பின் இணையதளங்களாக மொத்தம் 446 இணையதளங்கள் உள்ளன. இவற்றில் 26 இணையதளங்கள் மட்டுமே தமிழ் மொழியைப் பயன்படுத்தியுள்ளன. மற்ற தளங்கள் அனைத்தும் ஆங்கில மொழியையேப் பயன்படுத்தியுள்ளன. இலங்கை, சிங்கப்பூர், மலேசியா, கனடா போன்ற நாடுகளின் அரச திணைக்களங்கள் முக்கிய தகவல்களை அங்கு வசிக்கும் சிறுபான்மையினரான தமிழர்களுக்கு தமிழில் தந்து கொண்டிருக்கின்றன. தமிழர்கள் அதிகமுள்ள தமிழ்நாட்டில், தமிழ்நாட்டு அரசின் இணையத்தளங்கள் தமிழில் இல்லை என்பது பெரும் குறைதான். தொழில்நுட்ப வகையில் தமிழில் தகவல்களை தருவதற்கு பெரிய தடைகள் எதுவும் இல்லை. இருப்பினும் இத்தளங்கள் தமிழில் செயல்படுத்துவதற்கான முயற்சிகள் இதுவரை செய்யப்படவில்லை என்கிற குறைபாடுகள் இருக்கின்றன.

தேசிய தகவல் மையம்
-----------------

தமிழ்நாட்டு அரச இணையத்தளம் இந்தியாவின் தேசிய தகவல் மையத்தால் வடிவமைப்பு செய்யப்பட்டு வழங்கப்படுகின்றது. தேசிய தகவல் மையத்தின் பிரிவு ஒன்று தமிழ்நாட்டிலும் அமைக்கப்பட்டுள்ளது. அதன் இணைய முகவரி  ஆகும். தமிழ் நாட்டு திணைத்தளங்கள் தேசிய தகவல் மையம் - தமிழ்நாட்டு பிரிவுக்கு தமிழில் தகவல்களை வழங்கும் நிலையில் அந்த தகவல்கள் தமிழில் இணையத்தில் வழங்கப்படுவதற்கு எவ்விதக் கட்டுப்பாடுகளுமில்லை.

தகவல்கள் நம்பகத்தன்மை இல்லாதவையா?
---------------------------------

"we do not assume any legal liability on the completeness, accuracy or usefulness of the contents provided in this web site." என்று Disclaimer (பொறுப்பாகாமை) பகுதியில் தெரிவிக்கப்பட்டிருக்கின்றது. அரசு தகவல்களுக்கான தளங்களில் இதுபோன்ற குறிப்புகள் தகவல்களின் நம்பகத்தன்மையைக் குறைப்பதாக உள்ளது என்கிற குறைபாடும் உள்ளது. பல தளங்கள் வெளி தகவல்களுக்கு பொறுப்பு ஏற்காமல் இருப்பதும், சில தகவல்களை விரைவாக இற்றைபடுத்த முடியாமல் இருப்பதும் வழக்கம்தான். ஆனால் அரசு தளங்கள் மொத்தத் தகவல்களுக்கும் பொறுப்பை ஏற்காமல் இருப்பது சரியல்ல என்கிற குறைபாடும் உள்ளன.

மேற்கோள்கள்
-----------

1. ↑  தேனி மாவட்ட ஆட்சியர் அலுவலகத்தில் நடந்த ஆட்சி மொழிக் கருத்தரங்கில் தேனி. எம்.சுப்பிரமணி உரை (தினமலர் செய்தி)

வெளி இணைப்புகள்
---------------

* தமிழ்நாடு அரசு தமிழ் வடிவம் - சேவைகள்
* கொள்கை விளக்க குறிப்புகள் - 2006-2007
**கோபத் காந்தி** ( Kobad Ghandhi 1951) என்பவர் ஒரு பொதுவுடைமைக் கொள்கையர் ஆவார். மாவோ பொதுவுடைமைக் கட்சியின் முன்னணித் தலைவராக இருந்தவர். உழுபவருக்கே நிலம் சொந்தமாக வேண்டும் என்றும் நில ஆக்கிரமிப்பை எதிர்த்தும் ஏழைகள் ஏமாற்றப்பட்டு சுரண்டப்படுவதைக் கண்டித்தும் இயங்கினார்.

பிறப்பும் கல்வியும்
-------------------

மும்பையைச் சேர்ந்த வசதிகள் மிகுந்த பார்சி குடும்பத்தில் பிறந்தார். கோபத் காந்தியின் தந்தை கிளாசுகோ என்னும் பெரிய குழுமத்தில் உயர் பதவியில் இருந்தவர். டூன் பள்ளியிலும் மும்பையில் உள்ள தூய சேவியர் கல்லூரியிலும் கல்வி பயின்றார். 
பட்டயக் கணக்காளர் படிப்பைக் கற்பதற்காக இங்கிலாந்துக்குச் சென்றார்.

அரசியல் வாழ்க்கை
----------------

ஆனால் அவருடைய நாட்டம் படிப்பில் செல்லாமல் தீவிர அரசியல் பக்கம் இருந்தது. இக்காரணத்துக்காக கோபத் காந்தி கைது செய்யப் பட்டு இந்தியாவுக்குத் திருப்பி அனுப்பப்பட்டார். இந்தியாவுக்குத் திரும்பிய இவர் பிரதமர் இந்திரா காந்தி ஆட்சியின் போது சமூக அரசியலில் முனைப்பைக் காட்டிச் செயல்பட்டார். ஏழை மக்களை மதிக்காத சனநாயகத்தில் தனக்கு நம்பிக்கை இல்லை என்று வெளிப் படையாகப் பேசினார்.அனுராதா சன்பாக் என்னும் பெண்ணைத் திருமணம் செய்து கொண்டார். அவருடைய மனைவியும் ஒரு பொதுவுடைமைவாதி.
1982 இல் மும்பையிலிருந்து நாக்பூருக்கு மனைவி அனுராதாவுடன் குடியேறினார். சனநாயக உரிமைகள் பாதுகாப்புக் குழுவைத் தோற்றுவித்தார். உலக அளவில் இடது சாரி இயக்கங்களுடன் தொடர்பு கொண்டு இயங்கினார். புற்று நோயின் காரணமாக மருத்துவப் பண்டுவம் பெறும்போது தில்லியில் 2009 ஆம் ஆண்டு செப்டம்பர் 20 ஆம் நாள் அன்று அவர் கைது செய்யப்பட்டு சிறை வைக்கப்பட்டார்.
கோபத் காந்தியின் நக்சல் இயக்கம் ஒரிசா, ஜார்க்கன்ட், பிகார், சட்டீச்கர் ஆகிய மாநிலங்களில் மலை, காட்டுப் பகுதிகளில் பரவி உள்ளது.
இந்தித் திரைப்பட நடிகர் ஓம் பூரி என்பவர் கோபத் காந்தியின் வாழ்க்கையை நேசிப்பவர் என்பது குறிப்பிடத்தக்கது.

மேற்கோள்கள்
-----------

* Court grants bail to accused in case involving Kobad Ghandy, Z news
* My role is based on Kobad Ghandy
**மத்கூர்** (*Mathkur*) என்பது இந்தியாவின், கருநாடகத்தின், பெங்களூர் வடக்கு பகுதிக்கு அருகே அமைந்துள்ள ஒரு சிற்றூர் ஆகும். இது சிவகோட்டை ஊராட்சிக்கு உட்பட்டது. மத்கூரின் மொத்த மக்கள் தொகை 1,065 ஆகும். அவர்களில் பெரும்பாலோர் வேளாண் மக்களாவர். இந்த சிற்றூரில் உள்ள ஏரி சுமார் 67 ஏக்கர் பரப்பளவில் அமைந்துள்ளது.

இந்த சிற்றூர் இந்திய தோட்டக்கலை ஆராய்ச்சி நிறுவனத்திற்கும் (IIHR) மற்றும் காலேனள்ளிக்கு அருகில் அமைந்துள்ள இந்திய கருத்தியல் ஆய்வு மையத்திற்கும் (ICTS) அருகில் உள்ளது.

மத்கூரின் அண்டை சிற்றூர்களாக லிங்கனள்ளி, காலேனள்ளி, ஐவரகண்டபுரம், சீதகெம்பனள்ளி, ககோல் ஆகியவை உள்ளன.

வழிபாட்டு தலங்கள்
-----------------

1) வீரபத்ரசுவாமி கோவில். 2) சிவன் கோவில். 3) வெங்கடரமண சுவாமி கோவில். 4) ஆஞ்சநேய சுவாமி கோவில். 5) பூஜாம்மா கோவில்.

கல்வி நிறுவனங்கள்
-----------------

* அரசு தொடக்கப்பள்ளி

போக்குவரத்து
------------

மத்கூரில் இருந்து பெங்களூர் மார்க்கெட் வரை 266A எண் பேருந்தும், மத்கூரிலிருந்து மெஜஸ்டிக் வரை 266J எண் பேருந்தும், மெஜஸ்டிக்கில் இருந்து ஹெஸ்சரகட்டவுக்கு மத்கூர் வழியாக 285DA என் பேருந்தும், தொட்டபல்லாபூரிலிருந்து ஹெஸ்ஸரகட்டாவிற்கு மத்கூர் வழியாக 253LA பேருந்தும், மத்கூரிலிருந்து மெஜஸ்டிக் வரை 251G பேருந்தும் செல்கின்றன.
**மத்தாப்பூ** (*Mathapoo*) என்பது 2013 ஆம் ஆண்டு வெளியான தமிழ் காதல் நாடகத் திரைப்படமாகும். நாகராஜ் இயக்கிய இப்படத்தில் புதுமுகம் ஜெயன் மற்றும் காயத்ரி ஆகியோர் முக்கிய கதாபாத்திரங்களில் நடித்தனர்.

நடிகர்கள்
---------

* ஜெயன் கார்த்திக்காக
* காயத்ரி பூஜாவாக
* கீதா பூஜாவின் தாயாக
* சித்தாரா கார்த்திக்கின் சித்தியாக
* இளவரசு கார்த்திக்கி சித்தப்பாவாக
* ரேணுகா கார்த்திக்கின் தாயாக
* கிட்டி பூஜாவின் தந்தையாக
* விவேக் ராஜ்கோபால்

தயாரிப்பு
---------

இப்படத்தை நாகராஜ் இயக்கியுள்ளார், இதற்கு முன்பு தினம்தோரம் (1998) படத்தை இயக்கியவர். *மின்னலே* (2001) மற்றும் *காக்க காக்க* (2003) ஆகிய படங்களுக்கான உரையாடலை எழுதினார். துவாரகதாஸ் கோவர்தன்தாஸ் வைஷ்ணவ கல்லூரியில் பட்டம் பெற்ற ஜெயன் இந்த படத்தின் மூலம் நடிகராக அறிமுகமானார். *18 வயசு* மற்றும் *நடுவுல கொஞ்சம் பக்கத்த காணோம்* புகழ் காயத்ரி முக்கிய பெண் பாத்திரத்தில் நடிக்க ஒப்பதமானார். இப்படத்தின் இசை அமைப்பாளராக வேலாயுதம் நியமிக்கபட்டார். இவர் எம். எஸ். விஸ்வநாதனின் ஆசிரியரான வீரராகவனிடமிருந்து இசையைக் கற்றுக்கொண்டவர். இசையமைப்பாளர்கள் சபேஷ் முரளி இப்படத்தின் பின்னணி இசையை அமைத்தனர். நடிகர்களும் படக் குழுவினரும் எட்டு முதல் ஒன்பது மாதங்களுக்குப் பிறகு இறுதி செய்யப்பட்டனர். படம் அறுபது நாட்களில் படமாக்கப்பட்டது.

இசை
---

படத்தில் இடம்பெற்ற பாடல்கள் வேலாயுதத்தால் இசையமைக்கபட்டன. முதலில் 2012 திசம்பரில் இசை வெளியிட இருந்த நிலையில், அது ஒத்திவைக்கப்பட்டு பின்னர் 24 ஏப்ரல் 2013 அன்று வெளியிடப்பட்டது. இசை வெளியீட்டு விழாவில் பாக்யராஜ், எஸ். பி. ஜனநாதன், பாலசேகரன், அழகம்பெருமாள், பாண்டிராஜ், சுசீந்திரன், சசி, களஞ்சியம் உட்பட பல பிரபலங்கள் கலந்து கொண்டனர்.

| பாடல் தலைப்பு | பாடலாசிரியர் | பாடகர் (கள்) |
| --- | --- | --- |
| "அட்டா இதயம் பறக்கிறதே" | அரிவழகன் | ஹரிஷ் ராகவேந்திரா |
| "அவாரம்பூ ஒண்ணு" | ஜே. பிரான்சிஸ் கிருபா | கார்த்திக் |
| "சுட சுட ஓடும் காற்று" | நா. முத்துக்குமார் | பிரசன்னா |
| "உன்பர்வை வெளிச்சத்திலே" | ஹரிஷ் ராகவேந்திரா |
| "யாரிடமும் சொல்லாதே" | சின்மயி |
| "நில் நிலவே" | கார்த்திக் |

வெளியீடு
--------

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் இரண்டைக் கொடுத்து, "இந்த நீண்ட திரைப்படத்தை சற்று தாங்கக்கூடியதாக உள்ளவை துணை கதாபாத்திரங்கள் தான். அவைதான் நம்மை கதாபாத்திரங்களுடன் ஒன்றவைக்கின்றன". *பிஹைண்ட்வுட்ஸ்* ஐந்து நட்சத்திரங்களில் ஒன்றரையை கொடுத்தது. மேலும் "மிக மெதுவான நாடகப் படமான இது ஒரு தொலைக்காட்சி 'மெகா-தொடரை' போன்று உள்ளது" என்று எழுதியது.

குறிப்புகள்
-----------

1. 1 2 3 4  Kumar, S. R. Ashok (4 May 2013). "Audio Beat: Sparkling notes". *The Hindu*.
2. 1 2 3  Manigandan, K. R. (24 November 2012). "Lights, camera, action, once again". *The Hindu*.
3. 1 2  "This director is back after a 12 years break, Nagaraj, Mathappu". *www.behindwoods.com*.
4. 1 2  "Mathapoo Movie Review Mathapoo, Jayan, Gayathri". *www.behindwoods.com*.
5. ↑  "Mathapoo Movie Review {2.0/5}". *The Times of India*. 10 May 2016.. பார்த்த நாள்: 18 August 2020.

வெளி இணைப்புகள்
---------------

* இணையதள திரைப்பட தரவுத்தளத்தில் *மத்தாப்பூ (திரைப்படம்)*
**பொன்னையா மாணிக்கவாசகம்** (1 ஏப்ரல் 1946 - 12 ஏப்ரல் 2023) இலங்கையின் மூத்த ஊடகவியலாளரும், பத்திரிகையாளரும் ஆவார். இவர் ரொய்ட்டர்சு, பிபிசி, வீரகேசரி ஆகிய ஊடகங்களில் பணியாற்றியுள்ளார். இலங்கையில் இனப்போர் இடம்பெற்ற காலத்தில் செய்தி அறிக்கைப்படுத்தலில் துணிச்சல் மிக்க ஊடகவியலாளராக அறியப்படுகிறார்.

வாழ்க்கைக் குறிப்பு
-------------------

பொன்னையா மாணிக்கவாசகம் மலையகத்தில் தலவாக்கலை, டெரிகிளேயார் தோட்டத்தில் பிறந்தவர். புனித பத்திரிசியார் கல்லூரியில் க.பொ.த.சாதாரண தரம் வரை கற்றார். சிறிய வயது முதல் வாசிப்பு பழக்கம் கொண்டவராக விளங்கியதுடன் இவ் வாசிப்புப் பழக்கமே இவரை ஓர் ஊடகவியலாளராக வருவதற்கு உந்துதலாக அமைந்து எனலாம்.

வறுமையின் காரணமாக க.பொ.த.சாதாரண தரம் வரையே கல்வியினை இவரால் தொடர முடிந்தது. இதன்பின்பு, தலவாக்கலை இலங்கை தொழிலாளர் காங்கிரஸ் காரியாலயத்தில் குறுகிய கால பணி புரிந்த அனுபவம் கொண்டிருந்தார். இதனிடையே 1965 ஆம் ஆண்டு வவுனியாவில் சென்று குடியேறினார்.

ஊடகவியலில்
----------

1980களில் வீரகேசரியின் வவுனியா நிருபராக இணைந்து கொண்ட இவர் இடர்படும் மக்களின் குரலாக ஓங்கி ஒலித்தார். வீரகேசரியின் ஆசிரியர்களான டேவிட் ராஜ், இராஜகோபால் போன்றோர் இவரது ஆரம்பகால எழுத்துக்களை செம்மைப்படுத்தியவர்களாக அறியப்படுகின்றனர். மேலும், பி.பி.சி, ரொய்ட்டர்சு செய்தி நிறுவனங்களுக்கு இலங்கைப் பிரதிநிதியாக இருந்து செய்திகளை வழங்கியுள்ளார். ஈழநாடு, தி ஐலண்ட் ஆகிய ஊடகங்களின் செய்தியாளராக பணியாற்றியதுடன் இறுதி வரை வீரகேசரி ஊடகவியலாளராகப் பணியாற்றியிருந்தார்.

2022 திசம்பர் மாதம் இலங்கை பத்திரிகை நிறுவனம் மற்றும் அதனுடன் இணைந்த தொழிற்சங்கங்கள், இலங்கை பத்திரிகை சங்கம், சுதந்திர ஊடக இயக்கம், இலங்கை உழைக்கும் ஊடகவியலாளர்கள் சங்கம் ஆகியவற்றுடன் இணைந்து இலங்கையின் ஆசிரியர் சங்கத்தினால் ஏற்பாடு செய்யப்பட்ட விருது வழங்கும் நிகழ்வில் பொன்னையா மாணிக்கவாசகம் "வாழ்நாள் சாதனையாளர் விருதைப்" பெற்றிருந்தார்.

யுத்த காலங்களில் பிபிசி தமிழோசைக்காக அவர் வழங்கி வந்த செய்திகள், தமிழ் மக்கள் மத்தியில் இவருடைய ஆளுமையை வெளிப்படுத்தி இருந்தது. செய்திகளை நடுநிலை தன்மையோடு, உள்ளதை உள்ளதாகச் சொல்லி, போர் நிலைமையையும் தமிழ் மக்களின் அவலங்களையும் உலகுக்கு வெளிப்படுத்திய ஊடகவியலாளர்.

இவரது நூல்கள்
-------------

* கால அதிர்வுகள்
* வாழத்துடிக்கும் வன்னி
* மாற்றத்தை நாடும் மாற்றுத்திறனாளிகள்
* நினைவுகள் நிகழ்வுகள் நெஞ்சில் மோதும் எண்ண அலைகள்(முற்றுப்பெறாநிலை)

மேலும், கிழக்கு ஊடகவியலாளர் ஒன்றியமும் சிவராம் ஞாபகார்த்த மன்றமும் இணைந்து வெளியிடும் ‘தராக்கி ஈழத்தமிழ் ஊடக முன்னோடி’ நூலில் இவர் சிவராம்- தமிழ் ஊடகத்துறையினதும் அரசியலினதும் வரலாற்று நாயகன்’ என்ற சிறப்பான கட்டுரையை எழுதியுள்ளார்.

மறைவு
-----

பொன்னையா மாணிக்கவாசகம் 2023 ஏப்ரல் 12 அன்று அதிகாலை 12.40 மணியளவில் காலமானார்.

மேற்கோள்கள்
-----------

1. ↑  "இரங்கல்: மாணிக்கவாசகம் -"இலங்கை தமிழ் ஊடகத்துறையில் ஒரு ஜாம்பவான்"". *BBC*. 13 April 2023 அன்று பார்க்கப்பட்டது.
2. ↑  "Journalism Awards for Excellence 2021- 23rd edition Life Time Achievement Awards for Five Senior Journalists". *Dailynews*. 13 April 2023 அன்று பார்க்கப்பட்டது.
3. ↑  "மூத்த ஊடகவியலாளர் பொன்னையா மாணிக்கவாசகம் காலமானார்". *yarl*. 13 April 2023 அன்று பார்க்கப்பட்டது.
4. ↑  "சிரேஷ்ட ஊடகவியலாளர் பொன்னையா மாணிக்கவாசகம் காலமானார்". *தினகரன்*. 13 April 2023 அன்று பார்க்கப்பட்டது.
**மதுரை** மாநகரம் இந்தியாவின், தமிழகத்தில் உள்ளது. மேலும் இது மதுரை மாவட்டத்திற்கு நிர்வாகத் தலைமையிடமாக உள்ளது. இது தமிழகத்தின் மூன்றாவது பெரிய நகராட்சியாகும்.

கட்டமைப்பியல்
-------------

### பிரிவுகள்

நிர்வாகக் காரணத்திற்காக, நகராட்சி நிர்வாகம் இம்மாநகராட்சியை மதுரை கிழக்கு மண்டலம், மதுரை மேற்கு மண்டலம், மதுரை வடக்கு மண்டலம், மதுரை தெற்கு மண்டலம் என நான்கு மண்டலமாக பிரித்துள்ளனர்.

### குடிமை வசதிகள்

இம்மாநகரம் குடிநீர் தேவைக்காக வைகையாற்றை மட்டுமே நம்பியுள்ளது.

வருவாய் வட்டங்கள்
-----------------

இம்மாவட்டம் 11 வட்டங்களாகப் பிரிக்கப்பட்டுள்ளது. அவையாவன

1.  மதுரை வடக்கு

2.  மதுரை தெற்கு

3.  மதுரை கிழக்கு

4.  மதுரை மேற்கு

5.  திருப்பரங்குன்றம்

6.  திருமங்கலம்

7.  பேரையூர்

8.  உசிலம்பட்டி

9.  வாடிப்பட்டி

10. மேலூர்

11. கள்ளிக்குடி

அரசியல்
-------

மதுரை மாவட்டத்தில் ஒரு மக்களவைத் தொகுதியும்; பத்து சட்டமன்றத் தொகுதிகளும் உள்ளன.

1.   மேலூர்

2.   மதுரை கிழக்கு

3.   சோழவந்தான்

4.   மதுரை வடக்கு

5.   மதுரை தெற்கு

6.   மதுரை மத்தி

7.   மதுரை மேற்கு

8.   திருப்பரங்குன்றம்

9.   திருமங்கலம்

10. உசிலம்பட்டி

மேற்கோள்கள்
-----------

1. ↑  "2011 Government of India census". Government of India. 2011. 12 June 2017 அன்று பார்க்கப்பட்டது.
2. ↑  "2011 Government of India census". Government of India. 2011. 12 June 2017 அன்று பார்க்கப்பட்டது.
**அண்ணாசாமி சேதுபதி** அல்லது **முத்து விஜயரகுநாத சேதுபதி** (பதவியில் 1812- மீண்டும் 1815 -1820) என்பவர் இராமநாதபுரம் ஜமீனின் ஜமீந்தார் ஆவார். இவர் இராணி சேதுபதி மங்கலேஸ்வரிநாச்சியாருக்கு அடுத்து ஜமீன்தார் பொறுப்புக்கு வந்தவராவார். இவர் இராணி சேதுபதி மங்கலேஸ்வரிநாச்சியாரின் சுவிகாரப் புத்திரன் ஆவார்.

வாழ்கைக் குறிப்பு
-----------------

இராணி சேதுபதி மங்கலேஸ்வரிநாச்சியாருக்கு ஆண் வாரிசு இல்லாத காரணத்தினால், அவரது கணவரான இராமசாமித் தேவரின் மருமகனான அண்ணாசாமி சேதுபதியை கி.பி. 1807-இல் சுவீகாரப் புத்திரனாக ஏற்றுக் கொண்டார். அண்ணாசாமி சிறுவனாக இருக்கும்போதே 1812 இல் இராணி மங்களேஸ்வரி நாச்சியார் காலமானதையடுத்து அண்ணாசாமி முத்து விஜயரகுநாத சேதுபதி என்ற பெயருடன் ஜமீன்தார் பதவிக்கு வந்தார்

இவர் சிறு வயதினராக இருந்ததால், பிரதானி தியாகராஜ பிள்ளை நாட்டு நிர்வாகத்தைக் கவனித்து வந்தார். இந்நிலையில் பதவி நீக்கம் செய்யப்பட்ட முத்துஇராமலிங்க விஜய ரகுநாத சேதுபதியின் ஒரே மகளான *சிவகாமி நாச்சியார்* இராமநாதபுரம் சீமையைத் தம்மிடம் ஒப்படைக்கும்படி கேட்டு வழக்குகளைத் தொடர்ந்தார். இந்த வழக்குகளின் தீர்ப்பு சிவகாமி நாச்சியாருக்குச் சாதகமாய் அமைந்ததால் இராமநாதபுரம் ஜமீன்தாரி அவரிடம் ஒப்படைக்கப்பட்டது. ஆனால் கும்பெனியாருக்குச் செலுத்த வேண்டிய கப்பத் தொகையை வசூலித்து ஒழுங்காகச் செலுத்த முடியாததால் கும்பெனியார் ஜமீன்தாரியை கி.பி. 1815-ல் மீண்டும் அண்ணாசாமி சேதுபதியிடம் ஒப்படைத்தனர். இவர் 1820-இல் இறப்பதற்கு முன்னால் தனது மைத்துனர் இராமசாமித் தேவரைச் சுவீகார புத்திரனாக நியமித்தார்.

மேற்கோள்கள்
-----------

1. ↑  அண்ணாசாமி சேதுபதி (கி.பி. 1812-1815) (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 96. .
**லிமெரிக்** (Limerick) என்பது ஆங்கில மொழியில் உள்ள ஒரு பாவகை ஆகும். புதினம், குறும்புதினம், சிறுகதை, புதுக்கவிதை, ஐக்கூ போல லிமெரிக் என்பது ஒரு புதிய வகை கவிதை ஆகும். 18ஆம் நூற்றாண்டில் லிமெரிக் அறிமுகமாகி செல்வாக்குப் பெறத் தொடங்கியது.

பெயர்க் காரணம்
--------------

அயர்லாந்து நாட்டில் முன்சுடர் மாநிலத்தில் லிமெரிக் என்பது ஒரு சிறு நகரம். 18 ஆம் நூற்றாண்டில் பிரெஞ்சு போர் முடிந்து இந்த நகரத்திற்குத் திரும்பிய படை வீரர்கள் கூடி மகிழ்ந்து பாடுவார்கள். ஒவ்வொரு அடியையும் ஒவ்வொரு வீரர் பாடுவர். ஒருவர் ஒரு அடியைப் பாடியதும் மற்றொருவர் தொடர்ந்து பாடுவார். அதில் இறுதிச் சொல் ஒலி ஒற்றுமையுடன் இருக்கும். லிமெரிக் என்னும் ஊரில் தோன்றியதால் இந்தக் கவிதைக்கு லிமெரிக் எனப் பெயர் ஏற்பட்டது.

லிமெரிக்கின் அமைப்பு
--------------------

இந்தக் கவிதை ஐந்து அடிகளைக் கொண்டிருக்கும். முதலடியிலும் இரண்டாம் அடியிலும் கடைசி அடியிலும் உள்ள கடைசி சொற்கள் 
தம்முள் ஒலி ஒற்றுமை கொண்டிருக்கும். சில வினாடிகளில் எளிதாக மனப்பாடம் ஆகிவிடும் தன்மையும் ஓசை இனிமையும் கொண்டது. மழலையர் பாடல்கள் போல் இருக்கும். நகைச்சுவை கேலி, கிண்டல், பரிகசித்தல், ஆண் பெண் உறவுகள் ஆகியன நிறைந்திருக்கும். மனித வாழ்க்கையின் தத்துவங்களும் லிமெரிக் பாடல்களில் அண்மைக் காலத்தில் இடம் பெறுகின்றன. 

எட்வர்ட் லியர் என்பவர் லிமெரிக் பாடல்களைப் படைத்த முதல் கவிஞராகக் கருதப்படுகிறார். இவரைத் தொடர்ந்து பல ஆங்கிலக் 
கவிஞர்கள் லிமெரிக் பாடல்களைப் பாடியுள்ளனர்.

உசாத்துணை
---------

1. ↑   *Limerick Lyrics*.. பார்த்த நாள்: 6 October 2014.
2. ↑
3. ↑  An interesting and highly esoteric verse in limerick form is found in the diary of the Rev. John Thomlinson (1692–1761):
*1717. Sept. 17th. One Dr. Bainbridge went from Cambridge to Oxon [Oxford] to be astronomy professor, and reading a lecture happened to say* de Polis et Axis, *instead of* Axibus. *Upon which one said, Dr. Bainbridge was sent from Cambridge,—to read lectures* de Polis et Axis; *but lett them that brought him hither, return him thither, and teach him his rules of syntaxis.*
From *Six North Country Diaries*, Publications of the Surtees Society, Vol. CXVIII for the year MCMX, p. 78. Andrews & Co. Durham, etc. 1910.
4. ↑  Loomis 1963, pp. 153–157.
5. ↑  "Siar sna 70idí 1973 Lios Tuathail - John B Keane, Limericks, Skinheads". *YouTube*. 6 October 2014 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2016-04-08 அன்று மூலம் பரணிடப்பட்டது. 2016-04-09 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***லிமெரிக்***   
என்பதின் ஊடகங்கள் உள்ளன. 

* *Edward Lear's A Book of Nonsense* from குட்டன்பேர்க் திட்டம்
* OEDILF – A limerick dictionary
* #notalimerick, Jenni Nuttall
* '*Limericks (5-line verse)' file at Limerick City Library, Ireland* பரணிடப்பட்டது 2016-03-16 at the வந்தவழி இயந்திரம்
* *There Once Was a Serpent: A History of Theology in Limericks*, Richard Kieckhefer

Limerick bibliographies:

* Deex, Arthur, Arthur Deex's comprehensive annotated Limerick Bibliography
* Dilcher, Karl, The Karl Dilcher bibliography of limerick books.
**டிமோனா தொலைக்கண்டுணர்வி வசதி** (*Dimona Radar Facility*) என்பது இசுரேலிலுள்ள டிமோனா எனுமிடத்தில் கட்டப்பட்டுக் கொண்டிருக்கும் இரு 400 மீட்டர் (1,300 அடி) உயரமுடைய தொலைக்கண்டுணர்வி கோபுரங்கள் ஆகும். இது நெடுவீச்சு ஏவுகணைகளை வானவெளியில் ஊடாக அதன் தடம் தொடர்ந்து, தரையில் நிலைகொண்ட ஏவுகணைகளுக்கு தேவையான இலக்கின் தரவினைக் கொடுத்து அவற்றை இடைமறிக்க வடிவமைக்கப்பட்டது. எக்ஸ்-பட்டை தொலைக்கண்டுணர்வி பாவிப்பதால், இது 1,500 மைல் / 2,400 கிலோமீட்டர் தொலைவில் வைத்து ஏவுகணைகளைக் கண்டறிய முடியும். இந்தக் கோபுரம் அமெரிக்க இராணுவத்தினால் சொந்தமாக்கப்பட்டு பயன்படுத்தப்படும் அதேவேளை பயன்படுத்திய உளவுத் தகவல்கள் இசுரேலுக்கு வழங்கப்படும்.

இக்கோபுரங்களின் வசதி 30°58′07″N 35°05′50″E﻿ / ﻿30.9685905°N 35.097121°E﻿ / 30.9685905; 35.097121﻿ (Dimona Radar Tower) மற்றும் 30°58′32″N 35°05′55″E﻿ / ﻿30.9756831°N 35.0986823°E﻿ / 30.9756831; 35.0986823﻿ (Dimona Radar Tower) ஆகிய அச்சுகளில் அமைந்து, இசுரேலிலுள்ள உயரமான கோபுரங்களாகவும், உலகிலுள்ள உயரமான தொலைக்கண்டுணர்வி கோபுரமாகவும் இருக்கின்றது

உசாத்துணை
---------

1. 1 2  "Israel to install radar antennae near nuclear site". AFP. 2008-10-03. Archived from the original on 2008-10-09.. பார்த்த நாள்: 2008-10-07.
2. 1 2  McGirk, Tim; Aaron J. Klein (2008-10-02). "Israelis Wary of a US Radar Base in the Negev". *Time*. Archived from the original on 2012-11-24. .
3. ↑  "Skyscraper Page: Dimona Radar Facility, Dimona Israel". 2008-10-29 அன்று பார்க்கப்பட்டது.
**இந்தோ-ஆசியன் செய்திச் சேவை** *(Indo-Asian News Service)* சுருக்கமாக ஐ.ஏ.என்.எசு. என்று அழைக்கப்படுவது ஒரு தனியார் இந்திய செய்தி நிறுவனம் ஆகும்.

இந்தியாவின் வெளிநாட்டு செய்தி சேவையாக இந்திய அமெரிக்கரான கோபால் ராசு என்கிற வெளியீட்டாளர் இந்நிறுவனத்தை நிறுவினார். பின்னர் இது இந்தோ-ஆசியன் செய்திச் சேவை எனப் பெயர் மாற்றம் செய்யப்பட்டது. இச்செய்தி நிறுவனம் தனது முக்கிய அலுவலகங்களை இந்தியாவின் நொய்டாவில் அமைத்துள்ளது. 

இந்தியாவைப் பற்றிய செய்திகள், கருத்துகள் மற்றும் நாட்டைப் பற்றி பரவலான பல்வேறு வகையான தலைப்புகளில் பகுப்பாய்வு செய்திகளை அறிக்கையாக வெளியிடுகிறது. மேலும், துணைக்கண்டத்தின் செய்தி அம்சங்கள் மற்றும் கருத்துகள் இணையம் வழியாக நிறுவனத்தின் சந்தாதாரர்களிடம் சேர்க்கிறது.

சேவைகள்
-------

தொடக்கத்தில் ஆங்கிலம் மற்றும் இந்தி மொழிகள் வழியான வானொலி மற்றும் தொலைக்காட்சி போன்ற கம்பிவழி செய்தி சேவைக்காக ஐ.ஏ.என்.எசு. நிறுவனம் அறியப்பட்டது. இதைத் தவிர செய்தித்தாள் மற்றும் பத்திரிகை வெளியீட்டு சேவைகள் மூலமும் ஊடகத்துறையில் இயங்கி வந்தது. கைபேசி செய்தி சேவையையும் இந்நிறுவனம் வழங்கி வருகிறது .

மேற்கோள்கள்
-----------

1. ↑  IANS: About Us
**முதலாம் முஆவியா** (*Muawiyah I* அரபி:معاوية بن أبي سفيان) முகம்மது நபியின் தோழரும் உமைய்யா கலீபகத்தின் முதல் கலீபாவும் ஆவார். கி.பி 602ம் மக்கா நகரில் பிறந்தார். இவரின் தந்தை அபூ சுபியான். தாய் ஹிந்த். ஆரம்ப காலங்களில் தனது தந்தை அபூ சுபியானுடன் சேர்ந்து முகம்மது நபியை பலமாக எதிர்த்தவர். 630ல் ஏற்பட்ட மக்கா வெற்றிக்குப் பின் இசுலாத்தை ஏற்றுக்கொண்டார். முகம்மது நபியின் மறைவுக்குப் பின், கலீபா அபூபக்கரால் பைசாந்திய மற்றும் சிரிய அரசுகளுக்கு எதிராக அனுப்பப்பட்ட இராணுவத்தில் அங்கம் வகித்தார். பின்பு கி.பி 640ல் அன்றைய கலீபா உமரால், சிரியா பகுதியின் ஆளுனராக நியமிக்கப்பட்டார். இவரின் ஆளுகையின் கீழ் பலம் வாய்ந்த சிரிய இராணுவம் உருவாக்கப் பட்டது. அரேபியா மீதான பைசாந்திய பேரரசின் ஆக்கிரமிப்புகளை தடுப்பதில் இவரின் இராணுவம் முக்கிய பங்காற்றியது. 

கி.பி 656ல் நடைபெற்ற மூன்றாம் கலீபா உதுமானின் படுகொலையை தொடர்ந்து, நான்காம் கலீபா அலீயின் தலைமையை ஏற்க மறுத்தார். இதனை தொடர்ந்து நடைபெற்ற சிப்பீன் போரின் முடிவில், கலீபா அலீயுடன் சமாதான உடன்படிக்கை செய்து கொண்டார். இதன் படி, தான் தொடர்ந்து சிரியாவின் ஆளுனராக இருப்பதோடு, அலீயின் தலைமையை ஏற்பதாகவும் உறுதியளித்தார். இதன் பிறகு 661ல் நடைபெற்ற கலீபா அலீயின் படுகொலைக்குப் பின் தன்னையே இசுலாமிய பேரரசின் கலீபாவாக அறிவித்துக் கொண்டார். அன்றைய சூழ்நிலையை கருத்தில் கொண்டு, அலீயின் மகனாகிய ஹசனும் இதனை ஏற்றுக்கொண்டார். இருப்பினும் முஆவியாவின் இறப்புக்குப் பின் தானோ அல்லது தனது சகோதரனோ மட்டுமே அடுத்த கலீபாவாக வேண்டும் என்ற ஹசனின் நிபந்தனையை முஆவியாவும் ஏற்றுக்கொண்டார். இதன் பிறகு இவர் **அமீருல் முஃமினீன்** (*நம்பிக்கை கொண்டவர்களின் தலைவர்*) என அழைக்கப்பட்டார். இறுதியில் 680ல் சிரியாவில் இறந்தார். 

இவரின் ஆட்சியில் மத நல்லிணக்கம் சிறந்த முறையில் பேணப்பட்டது. சிரியாவில் அதிகமாக இருந்த கிருத்துவர்களின் நலமும், வேலை வாய்ப்பும் இவரின் ஆட்சியில் உறுதி செய்யப்பட்டது. மேலும் திமிஷ்கு நகரம் இவரின் ஆட்சியிலேயே ரோம் நகருக்கு இணையாக அழகூட்டப்பட்டது.
**கழுத்து தண்டுவட நரம்பு பின்னல்** என்பது சி1, சி2, சி3, சி4 ஆகிய தண்டுவட நரம்புகளின் முன்புற முதன்மை பிரிவுகள் ஒன்றிணைந்து உருவாக்கும் நரம்பு வலைபின்னல் ஆகும். இதில் இருந்து வரும் நரம்புகள் கழுத்து மற்றும் நெஞ்சின் மேல் பகுதியில் உள்ள தோல் மற்றும் தசைகளை கட்டுப்படுத்துகிறது.

அமைப்பு
-------

கழுத்து தண்டுவட நரம்பு பின்னல் கழுத்துப் பகுதிகளில் இருபுறமும்  கழுத்தெலும்புகளின் பக்கவாட்டில் அமைந்துள்ளது. மேலும் இந்த நரம்புகள் கழுத்தில் அமைந்த முன் மற்றும் பக்கவாட்டு தசைகளுக்கு அடியில் அமைந்துள்ளது. இதிலிருந்து வரம் நரம்புகள் பிடரியின் கீழ் பகுதி, காது மற்றும் கழுத்து, காறை எலும்பின் மேல் பகுதியில் உள்ள தோல் மற்றும் தசைகளை கட்டுப்படுத்துகிறது.

கிளைகள்
-------

### தோல் நரம்பு கிளை

கழுத்து தண்டுவட நரம்பு பின்னலில் நான்கு தோல் நரம்பு கிளைகள் உள்ளன. அவைகள் முறையே

* சிறு பிடரி நரம்பு
* பெரும் செவி நரம்பு
* கிடைமட்ட கழுத்து நரம்பு
* மேல் காறை நரம்பு

### தசை நரம்பு கிளை

கழுத்து தண்டுவட நரம்பு பின்னலில் உள்ள தசை நரம்பு கிளைகள் முறையே

* அன்சா செர்வைகாலிஸ்
* பெர்னிக் நரம்பு
* சி1, சி2, சி3, சி4 கழுத்து நரம்பு

மேற்கோள்கள்
-----------

1. ↑  Robert Schwartzman (15 April 2008). *Neurologic Examination*. John Wiley & Sons. பக். 58. பன்னாட்டுத் தரப்புத்தக எண்:978-1-4051-7283-7. .
2. ↑  R.J. Schwartzman (31 July 2006). *Differential Diagnosis in Neurology*. IOS Press. பக். 326–. பன்னாட்டுத் தரப்புத்தக எண்:978-1-60750-179-4. .
3. ↑  Clinically Oriented Anatomy by Moore and Dally's
**லிப்டன் தேயிலை நிறுவனம்** (*Lipton Institute of Tea*) என்பது யூனிலீவர் நுகர்பொருள் நிறுவனத்திற்குச் சொந்தமான தேயிலை ஆய்வு நிறுவனம் ஆகும். இங்கிலாந்தில் லிப்டன் ஒரு பேரங்காடி சங்கிலியாகும். இந்நிறுவனம் தேயிலையினால் ஏற்படும் உடல் மற்றும் மனம் சார்ந்த நற்பலன்கள் தொடர்பான ஆய்வுகளை நேரடியாக மேற்கொண்டது. மேலும், இந்நிறுவனம் உலகெங்கிலும் உள்ள கல்விசார் மற்றும் ஆய்வு நிறுவனங்களால் தேயிலை தொடர்பாக மேற்கொள்ளப்படும் ஆய்வுகளுக்கு நிதி உதவி அளித்தும் ஒருங்கிணைப்பு செய்தும் வருகிறது.

பின்னணி
-------

உலகின் மிக மூத்த தாய்த்தேயிலைத் தோட்டமான லிப்டன் தேயிலை நிறுவனத்தின் பசுமைக்குடில்
லிப்டன் தேயிலை நிறுவனத்தின் தலைமையகமானது ஐக்கிய இராச்சியத்தின் பெட்போர்டுசையரில் உள்ள சார்ன்புரோக்கில் தலைமையகத்தைக் கொண்டுள்ளது. ஒரு முறையான தேயிலை ஆய்வுக்கான அடித்தளமானது யூனிலீவர் நிறுவனத்தால் 1967 ஆம் ஆண்டு நிறுவப்பட்டது. இந்நிறுவனமாது இந்தியா மற்றும் கெரிச்சோ, கென்யா போன்ற முதன்மையான தேயிலை வளர்ப்பு நடைபெறக்கூடிய நாடுகளிலும் தேயிலைக்குச் சந்தையாக அமைந்துள்ள பிரான்சு, யப்பான், சீனா, மற்றும் அமெரிக்கா போன்ற நாடுகளிலும் ஆய்வு நிறுவனங்களைக் கொண்டுள்ளது. இந்நிறுவனமானது "புதரிலிருந்து கோப்பைக்கு வரும் தேயிலையைப் பற்றிய விழிப்புணர்வு மற்றும் புரிந்துணர்வை மேம்படுத்துவது" என்பதை தனது தொலைநோக்குப் பார்வையாகக் கொண்டுள்ளதாக பிரகடனம் செய்கிறது. The Institute also participates in and organises scientific conferences.

மேற்கோள்கள்
-----------


1. ↑  "Black or Green, Tea Consumption Reduces Risk of Ischemic Stroke by 21 Per Cent". *www.cnw.ca* (ஆங்கிலம்). 2017-07-16 அன்று பார்க்கப்பட்டது.
2. ↑  Zhen-Kuang 11 July 2008. "Tea – does it really benefit you?". *Youth.sg*. 7 February 2009 அன்று மூலம் பரணிடப்பட்டது. 7 July 2017 அன்று பார்க்கப்பட்டது.
3. ↑  "Scientific research confirms: Theanine, naturally found in tea, improves mental clarity". *ArabianBusiness.com*. 27 April 2008. 6 May 2008 அன்று மூலம் பரணிடப்பட்டது. 15 July 2017 அன்று பார்க்கப்பட்டது.
**மூக்கு நோண்டுதல்** என்பது மூக்கில் விரலை நுழைத்து மூக்குச்சளியை சுரண்டி எடுப்பதைக் குறிக்கும். மூக்குச்சளியை சுரண்டி சாப்பிடுவதையும் குறிக்கலாம்.

உலகின் பல கலாச்சாரங்களில், பொது இடங்களில் மூக்கு நோண்டுவது கண்டனம் செய்யப்படுகிறது. ஆனாலும், சில மதிப்பீட்டுகளின் படி, சராசரியாக மனிதன் ஒரு நாளுக்கு நான்கு தடவை மூக்கை நோண்டுகிறார் என்று அறியப்படுகிறது. 1995இல் செய்த ஒரு கணக்கெடுப்பின் படி 91 சதவிகித மக்கள் மூக்கை நோண்டுகின்றனர்.

மூக்கில் பல நுண்ணுயிர்கள் வசிக்கின்றன. இதனால், நோயுற்ற மக்கள் மூக்கை நோண்டினால் உடனடியாக கைகளை அலம்பவேண்டும். ஆனால், நோய் இல்லாத மக்கள் மூக்கை நோண்டி மூக்குச்சளியை சாப்பிட்டுவிட்டால் நோய் எதிர்ப்பாற்றல் முறைமைக்கு நல்லது என்று சில மருத்துவர்கள் தெரிவிக்கின்றனர்.

மேற்கோள்கள்
-----------

1. ↑  Bellows, Alan (2009). "A Booger A Day Keeps The Doctor Away: A Medical Doctor Describes the Health Benefits of Nose-Mining". *Alien Hand Syndrome: And Other Too-Weird-Not-To-Be-True Stories*. Workman Publishing. பக். 28–30. பன்னாட்டுத் தரப்புத்தக எண்:0761152253, 978-0761152255. .
**மூகாம்பிகை பொறியியல் கல்லூரி** என்பது இந்தியாவில் தமிழ்நாட்டில் உள்ள புதுக்கோட்டை மாவட்டத்தில் களமாவூர் என்னும் இடத்தில் உள்ள அரசு உதவிபெறாத ஒரு தனியார் பொறியியல் கல்லூரி. இது புதுக்கோட்டையிலிருந்து திருச்சி செல்லும் தேசிய நெடுஞ்சாலையில் (எண்: 336) கீரனூர் அருகில் புதுக்கோட்டையிலிருந்து இருபத்தெட்டு (28) கி.மீ தொலைவில் அமைந்துள்ளது. இக்கல்லூரி அண்ணா பல்கலைக்கழகத்தின் கீழ் இணைவுபெற்றுச் செயல்படுகிறது. இதன் நிறுவனத்தலைவராக எஸ். சுப்ரமணியனும், தலைவராக எஸ். உமாவும் உள்ளனர்.

1985-ஆம் ஆண்டு ஸ்ரீ மாரியம்மன் கல்வி, சுகாதார மற்றும் அறக்கட்டளையின் கீழ் மூகாம்பிகை பொறியியல் கல்லூரி தொடங்கப்பட்டது. இந்த அறக்கட்டளையின் தலைமையகம் திருச்சி உறையூரில் உள்ளது. தெலுங்கு சிறுபான்மை இனத்தவர் மேலாண்மை செய்யும் இக்கல்லூரியில் குடிசார் பொறியியல், இயந்திரப் பொறியியல், தானுந்துப் பொறியியல், மின்னணுப் பொறியியல், மின்பொறியியல், மின்னணுவியல் மற்றும் அளவீட்டுகருவிப் பொறியியல், கணினியிய பொறியியல், தகவல் தொழில்நுட்பம் உள்ளிட்ட எட்டு துறைகள் செயல்பட்டுவருகின்றன. ஒரு ஆண்டில் ஐந்நூறு (500) மாணவர்களுக்குப் பயனளிக்கும் இக்கல்லூரி 200 எக்டேர் பரப்பளவில் அமைந்துள்ளது.

சான்றுகள்
---------

1. ↑  "Mookambigai College Of Engineering, Pudukkottai". *collegedunia.com*. 2023-02-23 அன்று பார்க்கப்பட்டது.
2. ↑  "Mookambigai College of Engineering (MCE), Pudukkottai". *.jagranjosh.com*. 2023-02-23 அன்று பார்க்கப்பட்டது.

வெளியிணைப்புகள்
---------------

* அதிகாரப்பூர்வ இணையதளம்